open-index/open-wikipedia-markdown huggingface dataset:
Konstantin Fedin

**Konstantin Aleksandrovitš Fedin** (, 24. helmikuuta 1892 Saratov – 15. heinäkuuta 1977 Moskova) oli venäläinen neuvostokirjailija ja yhteiskuntavaikuttaja.

Konstantin Fedin syntyi kauppiaan perheeseen. Hän kasvoi Saratovissa ja valmistui vuonna 1914 Moskovan kauppakorkeakoulusta. Ensimmäisen maailmansodan ajan Fedin oli internoituna Saksassa. Palattuaan Venäjälle hän työskenteli toimittajana.

Fedinin ensimmäiset teokset ilmestyivät vuosina 1913–1914. Vuonna 1921 hän liittyi pietarilaiseen Serapion-veljien kirjailijaryhmään. Fedinin varhaiset kertomukset ja ensimmäinen romaani, sivistyneistön kohtaloita vallankumouksen ja kansalaissodan aikana kuvaava *Goroda i gody* (”Kaupunkeja ja vuosia”, 1924) ovat tyyliltään kokeilevia. Myöhemmät teokset noudattavat sosialistisen realismin kaanoneita. Romaanit *Ensimmäiset ilot* (*Pervyje radosti*, 1945) ja *Neobyknovennoje leto* (”Epätavallinen kesä”, 1947–1948) saivat Stalin-palkinnon. Kirjailijan viimeinen romaani *Nuotio* (*Kostjor*, 1961–1965) jäi keskeneräiseksi. Hän on laatinut myös sarjan kirjailijakuvauksia *Pisatel, iskusstvo, vremja* (”Kirjailija, taide, aika”, 1957, 1961) sekä muistelmateoksen *Gorki ja me* (*Gorki sredi nas*, 1941–1968).

Neuvostoliiton kirjailijaliittoa muodostettaessa Fedin valittiin sen hallituksen jäseneksi. Vuodesta 1959 lähtien hän toimi sen ensimmäisenä sihteerinä ja vuodesta 1971 puheenjohtajana. Fedin oli myös Venäjän kirjailijaliiton hallituksen ja Neuvostoliiton tiedeakatemian jäsen sekä Venäjän SFNT:n ja Neuvostoliiton korkeimpien neuvostojen kansanedustaja. Kirjallisuusvaikuttajana hänet muistetaan Aleksandr Solženitsynin *[[Syöpäosasto]]n* julkaisun kieltämisestä vuonna 1968. Kirjailija palkittiin muun muassa neljällä Leninin, kahdella työn punaisen lipun sekä lokakuun vallankumouksen kunniamerkillä. Vuonna 1967 hän sai sosialistisen työn sankarin arvonimen.

## Suomennettuja teoksia
* *Ensimmäiset ilot*. Suom. Juhani Konkka. Helsinki: Tammi, 1956 (2. painos 1979).
* *Gorki ja me: kuvia kirjallisuuselämästä*. Suom. Leo Holm. Moskova: Edistys, 1968.
* *Ensimmäiset ilot*. Suom. Vieno Levänen. Petroskoi: Karjala-kustantamo, 1980.
* *Nuotio*. Suom. Natalia Pienimäki. Moskova: Raduga, 1985.

## Lähteet

## Aiheesta muualla
* Konstantin Fedinin teoksia Lib.ru-sivustolla 
* Kratkaja literaturnaja entsiklopedija: Konstantin Fedin 
* Konstantin Fedinin museo Saratovissa
King shepherd

**King shepherd** on amerikkalainen koirarotu. Se ei ole FCI:n tunnustama, mutta American Rare Breed Association (ARBA) ja United Kennel Clubs International ovat tunnustaneet sen.

## Ulkonäkö
King shepherd on saksanpaimenkoiran kookas versio. Se on suurikokoinen, voimakas, vankkarakenteinen, raskastyyppinen alsatian-tyypin koira. Siitä on olemassa yleisempi pitkä- ja harvinaisempi lyhytkarvainen muunnos. Tyypillisimpiin väreihin lukeutuvat saksanpaimenkoiran värit. Säkäkorkeus on 63–74&nbsp;cm ja paino 40,5–67,5&nbsp;kg – toisen lähteen mukaan paino vaihtelisi uroksilla 59–73 kg ja nartuilla 41–50 kg välillä.

### Luonne ja käyttäytyminen
King shepherd on älykäs ja ketterä. Sen tulee olla itsevarma, rohkea, voimakasluonteinen, tottelevainen ja kestävä. Se on lapsirakas ja perhettään kohtaan lempeä. Se vahtii isäntänsä taloa ja omaisuutta, ja sen ainoa käyttötarkoitus onkin toimia seura- ja vahtikoirana. Nimitys *king shepherd* eli sananmukaisesti ”kuningaspaimenkoira” viittaa saksanpaimenkoirataustaan ja alsatian-tyyppiin sekä perinteisiin paimenkoiriin verrattuna suureen kokoon.

## Alkuperä

Rodun loivat Shelly Watts-Cross ja David Turkheimer, jotka käyttivät jalostukseen shilohinpaimenkoiraa (joka vastaavasti on tulos saksanpaimenkoiran ja alaskanmalamuutin välisestä risteytyksestä), yhdysvaltalaislinjaista saksanpaimenkoiraa ja pyreneittenkoiraa. Vuonna 1995 perustettiin ensimmäinen rotujärjestö.

## Lähteet
Henrik Mustonen

**Henrik Mustonen** (s. 6. marraskuuta 1990 Hollola) on suomalainen squashin pelaaja. Suomessa hänen seuranaan on Turun Seudun Squash (TSSq) ja hän on pelannut ammattilaisena vuodesta 2008 lähtien. Parhaimmillaan Mustosen sijoitus on maailmanlistalla ollut 35. helmikuun 2014 listauksessa.

Mustonen on voittanut squashin Suomen-mestaruuden vuosina 2015 ja 2024.

## Lähteet
Heideterrieri

**Heideterrieri** (*Heideterrier*) on saksalainen koirarotu. 

## Ulkomuoto
Kooltaan heideterrieri on airedalenterrierin ja saksanmetsästysterrierin välimaastosta: sen säkäkorkeus on 45−56&nbsp;cm ja paino 15−23&nbsp;kg. Väritys on tavallisesti musta punaruskein merkein (black & tan).

## Luonne ja käyttäytyminen
Rodun kuuluu olla airedalenterrierin tapaan rauhallinen ja vastaanottavainen, minkä lisäksi se on tasapainoinen, aktiivinen, eloisa, hyvähermoinen ja tottelevainen. Sillä on myös hyvä hajuaisti, minkä vuoksi sitä käytetään metsästyksen lisäksi myös harrastus- ja pelastuskoirana.

## Alkuperä
Tämä metsästyskoira syntyi 1900-luvulla airedalenterrierin ja saksanmetsästysterrierin välisestä risteytyksestä, minkä lisäksi todennäköisesti käytettiin pienemmässä mittakaavassa myös irlanninterrieriä ja bullterrieriä. Metsästysominaisuudet ovat periytyneet saksanmetsästysterrieriltä ja keskeisimmät luonteenpiirteet airedalenterrieriltä.

## Lähteet
Emimmo Salvi

**Emimmo Salvi** (*oik.* Domenico Salvi, 23. tammikuuta 1926 Rooma, Italia – 1989 Italia) oli italialainen elokuvaohjaaja, tuottaja ja käsikirjoittaja.

Salvi työskenteli elokuva-alalla vuodesta 1950 lähtien. Hänet muistetaan parhaiten Umberto Scarpellin *[[Il gigante di Metropolis]]in* (1961) tuottajana ja käsikirjoittajana. 1960-luvun alussa Salvi ohjasi joukon peplum- ja fantasiaelokuvia kuten *[[Vulcano, figlio di Giove]]* ja *[[Le sette fatiche di Alì Babà]]* (molemmat 1962). Myöhemmin hän teki muutamia hyvin tavanomaisia viihde-elokuvia.

## Lähteet

## Elokuvia
* *[[Goliat ja barbaarit]]*, 1959 (tuottaja)
* *[[Il gigante di Metropolis]]*, 1961 (käsikirjoittaja ja tuottaja)
* *[[Vulcano, figlio di Giove]]*, 1962 (käsikirjoittaja ja ohjaaja)
* *[[Le sette fatiche di Alì Babà]]*, 1962 (käsikirjoittaja ja ohjaaja)
* *[[Sindbad contro i sette saraceni]]*, 1964 (käsikirjoittaja ja ohjaaja)

## Aiheesta muualla
* Internet Movie Database: Emimmo Salvi 
* Elonet: Emimmo Salvi
Kyllikki Tuominen

**Kyllikki Tuominen** (o.s. **Ståhlberg**, ent. **Kovero**, 9. elokuuta 1908 Helsinki – 4. kesäkuuta 1994) oli suomalainen opettaja ja oppikirjojen kirjoittaja.  

Kyllikki Tuomisen vanhemmat olivat tasavallan presidentti Kaarlo Juho Ståhlberg ja tämän ensimmäinen puoliso Hedvig Wåhlberg. Hänen ensimmäinen puolisonsa oli vuosina 1932–1940 hallintosihteeri Aarne Kovero ja toinen puolisonsa vuodesta 1946  Turun yliopiston maantieteen professori Oiva Tuominen.

Kyllikki Ståhlberg suoritti ylioppilastutkinnon vuonna 1927, opiskeli maantiedettä Helsingin yliopistossa ja valmistui sieltä filosofian maisteriksi vuonna 1932. Vuonna 1957 hän suoritti filosofian lisensiaatin tutkinnon Turun yliopistossa.

Hän toimi opettajana Kulosaaren yhteiskoulussa vuosina 1940–1947 ja saman koulun rehtorina vuosina 1940–1945, tuntiopettajana Helsingin opettajakorkeakoulussa vuosina 1948–1954, Turun opettajakorkeakoulussa vuosina 1954–1956, Turun tyttölyseon vanhempana lehtorina vuosina 1956–1957 ja Turun normaalilyseon luonnonhistorian ja maantieteen yliopettajana vuosina 1957–1971 sekä saman koulun vararehtorina vuosina 1957–1969.

## Julkaisuja
*
*
*

## Lähteet
Annmari Viljanmaa

**Annmari Viljanmaa** (o.s. **Hakola**, s. 10. heinäkuuta 1973 Huittinen) on kilpauransa jo lopettanut hiihtäjä.

Seuratasolla Viljanmaa edusti Parkanon Urheilijoita. Hän kilpaili maailmancupin lisäksi Salt Lake Cityn olympialaisissa 2002, Val di Fiemmen MM-kisoissa 2003 ja Oberstdorfin MM-kisoissa 2005. Hänen paras arvokisasijoitukseksensa oli seitsemäs sija Val di Fiemmen 15 kilometrillä. Maailmancupin osakilpailuissa hän pääsi kertaalleen palkintopallille ollessaan toinen Oslon maailmancupin 30 kilometrillä vuonna 2003.

Hiihtouransa jälkeen Viljanmaa on toiminut hiihdon maailmancupissa teknisen asiantuntijan (TD) roolissa. Vuonna 2014 hän toimi Sotšin talviolympialaisissa maastohiihdon tuomarineuvoston jäsenenä. Hänet nimettiin vuoden 2019 MM-kisojen TD:ksi.

Viljanmaa on koulutukseltaan fysioterapeutti ja kouluttautui ammattiin jo urheilu-uransa aikana. Hän on työskennellyt fysioterapeuttina Terveystalon Tampereen toimipisteessä, kunnes muutti vuonna 2018 asumaan Ilmajoelle. Nykyisin hän työskentelee fysioterapeuttina Seinäjoella sijaitsevassa yrityksessä.

Viljanmaa tunnetaan myös kansallisen tason kestävyysjuoksijana. Kalevan kisoissa hänen parhaat saavutuksensa olivat neljäs sija 10&nbsp;000 metrin juoksussa vuonna 2005 ja viides sija 5&nbsp;000 metrin juoksussa vuonna 2004.

## Lähteet
* 

### Viitteet
Platina(II)kloridi

**Platina(II)kloridi** (PtCl2) on platina- ja kloridi-ionien muodostama epäorgaaninen ioniyhdiste. Platina(II)kloridia käytetään valmistettaessa muita platinayhdisteitä.

## Rakenne ja ominaisuudet
Platina(II)kloridilla on kaksi eri kidemuotoa. Näistä matalammissa lämpötiloissa stabiili α-PtCl2 on väriltään oliivinvihreää ja sen rakenne koostuu särmiä ja kulmia keskenään jakavista PtCl4-yksiköistä. Lämpötilavälillä 500&ndash;600&nbsp;°C stabiili β-PtCl2 on väriltään tummanpunaista ja koostuu Pt6Cl12-yksiköistä ja on isomorfinen palladiumkloridin kanssa. Platina(II)kloridi hajoaa 581 °C:n lämpötilassa platinaksi ja kloorikaasuksi. Yhdiste ei liukene veteen, mutta liukenee eräisiin orgaanisiin liuottimiin, kuten bentseeniin. Suolahappo liuottaa platina(II)kloridin muodostaen kompleksisen tetrakloroplatinaatti(II)-ionin ([PtCl4]2-). Ammoniakkiliuokset liuottavat yhdisteen muodostaen [Pt(NH3)4]2+-kompleksin.

## Valmistus
Platina(II)kloridia voidaan valmistaa suoralla platinan kloorauksella 240&ndash;250&nbsp;°C:n lämpötilassa. Sitä muodostuu myös kuumennettaessa platina(IV)kloridia. Muita tapoja valmistaa yhdistettä ovat tetrakloroplatina(II)hapon haihdutus vakuumissa, tai heksakloroplatinahapon pelkistys hydratsiinilla.

## Lähteet
Sebastião Salgado

**Sebastião Salgado** (8. helmikuuta 1944 Aimorés, Minas Gerais – 23. toukokuuta 2025 Pariisi) oli brasilialainen valokuvaaja ja kuvajournalisti, joka tunnettiin dokumentaarisista ihmisen elin- ja työskentelyoloja eri puolilla maailmaa kommentoivista valokuvistaan. 

Salgado opiskeli taloustiedettä Universidade Federal do Espirito Santo -yliopistossa São Paulossa ja työskenteli valmistuttuaan kansainvälisen kahvijärjestön ICO:n ekonomistina. Tässä työssä hän matkusti usein Afrikkaan ja kiinnostui näillä matkoillaan vakavammin valokuvauksesta. Vuonna 1973 hän päätti jättää taloustieteen ja ryhtyä ammattivalokuvaajaksi 29 vuoden iässä.

Salgado kuvasi aluksi Sygma- ja Gamma-kuvatoimistoille, kunnes 1979 liittyi kuuluisaan Magnum Photos -kuvaajaryhmään. Magnum-kautta kesti vuoteen 1994, jolloin Salgado perusti vaimonsa kanssa asuinkaupunkiinsa Pariisiin Amazonas Images -kuvatoimiston oman tuotantonsa välittämiseen.

Salgado kiersi kuvaamassa yli sadassa maassa. Kuvia on julkaistu sanoma- ja aikakauslehdissä ja koottu moniksi kirjoiksi ja eri maissa kiertäneiksi näyttelyiksi. Salgadon kansainvaelluksia kuvaava 300 mustavalkokuvan kiertonäyttely *Exodus* oli näytteillä Helsingin Tennispalatsissa kevättalvella 2001.

Monien valokuvausalana palkintojen ja tunnustusten lisäksi Salgado toimi Unicefin hyvän tahdon lähettiläänä ja kunniajäsenenä Yhdysvaltain taide- ja tiedeakatemiassa. The Royal Photographic Society myönsi hänelle 100-vuotismitalinsa ja Honorary Fellowship (HonFRPS) -arvon. Vuonna 1998 Salgadolle myönnettiin espanjalainen Asturian ruhtinaan palkinto.

## Kunnianosoituksia ja palkintoja

*  Rio Brancon ritarikunnan komentaja (Brasilia, 2004)
*  Kunnialegioonan ritari (Ranska, 2016)
*  Taiteen ja kirjallisuuden ritarikunnan komentaja (Ranska, 2014)
*  Kulttuuriansioiden ritarikunnan ritari (Monaco, 2018)

* 1989 Hasselblad-palkinto

* 2021 Praemium Imperiale

## Kuvateoksia
**An Uncertain Grace* (1992)
**Trabalhadores: Uma Arqueologia da Era Industrial* (1993)
**Migrations* (2000)
**The Children: Refugees and Migrants* (2000)
**Sahel: The End of the Road* (2004)
**Africa* (2007)
**Genesis* (2013)

## Dokumenttielokuvia

* Wim Wenders & Juliano Ribeiro Salgado: *The Salt of the Earth* (Ranska–Italia–Brasilia, 2014). 1 h 50 min.

## Lähteet

## Aiheesta muualla

*Salgadon Amazonas images -kuvatoimiston sivusto
Lasse Lintilä

**Lasse Lintilä** (s. 16. huhtikuuta 1968) on suomalainen keilaaja. Keilaamisen hän on aloittanut vuonna 1980 ja maajoukkuetasolla hän on esiintynyt vuodesta 1988 lähtien. Lintilän nykyinen seura on lohjalainen RäMe, mutta hän on aiemmin edustanut myös raisiolaista AlfaBC-seuraa. Lintilällä ja hänen avopuolisollaan on kaksi lasta, Julia (s. 1997) ja Jasper (s. 2000).

## Saavutukset
*MM-triokulta 1999
*MM-triohopea 2003
*MM-joukkuepronssi 2006 ja 2008
*Joukkueiden maailmancupin kulta 1996
*Joukkueiden maailmancupin pronssi 1998
*EM -All events hopea 2005
*EM-joukkuekulta 2005
*EM-triokulta 2005
*EM-mastershopea 1997 ja 2005
*EM-parihopea 1997
*EM-joukkuehopea 1997
*EM-triohopea 1997
*Joukkueiden Eurooppa cupin kulta 2000 ja 2004
*Joukkueiden Eurooppa cupin hopea 1996
*Eurooppa cupin hopea 1999
*Eurooppa cupin pronssi 2005
*Nuorten MM-singlehopea 1990
*Nuorten MM-all eventskulta 1990
*Nuorten MM-mastershopea 1990
*Nuorten MM-parihopea 1990
*Junioreiden EM-joukkuepronssi 1986
*unioreiden EM-parihopea 1986
*PM-joukkuehopea 1988
*PM-joukkuepronssi 1990
*PM-parironssi 1992
*PM-triohopea 1992
*PM-joukkuekulta 1992, 1995 ja 1997
*PM-masterspronssi 1992
*SM-kulta 1998, 2000, 2001, 2005, 2012
*SM-hopea 2006
*SM-pronssi 1997 ja 2010
*SM-parikulta 1992
*SM-parihopea 1992 ja 2006
*SM-paripronssi 2000 ja 2001
*SM-joukkuekulta 1998 ja 2000
*SM-joukkuehopea 1992, 1996 ja 2004
*SM-joukkuepronssi 2006
*SM-liigakulta 1998, 1999 ja 2002
*SM-liigahopea 1990, 1996, 1997 ja 2000
*SM-liigapronssi 2003, 2006, 2010
*Junioreiden SM-hopea 1985
*Nuorten SM-parikulta 1991
*Tornados-turnauksen voitto RäMen joukkueessa 1992

## Tunnustukset
*Hopeinen neula (myönnetty 1989)
*Kultainen neula (myönnetty 1990)
*Kultainen neula lehvin (myönnetty 1993)
*Timanttineula (myönnetty 1998)

## Lähteet
Jouni Helminen

**Jouni Helminen** (s. 27. tammikuuta 1970 Pori) on suomalainen keilaaja. Hän voitti EM-kultaa pari- ja joukkuekilpailussa vuonna 1993, joukkueiden maailmancupin vuonna 1996 sekä henkilökohtaisen Euroopan-cupin vuonna 2002. Hän kuului maajoukkueeseen vuosina  1993–1998 ja edustaa seuratasolla lahtelaista SBF:ää. Helminen toimii keilailualan yrittäjänä Lahdessa.

Helminen on 73 kertaa keilannut täyden 300 pisteen sarjan, ensimmäisen kerran Porissa 3.4.1987.

## Saavutukset
*Ballmaster Open voitto 2008
*Joukkueiden maailmancupin voitto 1996 ja pronssi 1998
*Eurooppa Cup Individualin voitto 2002
*EM-kullat joukkue- ja parikisassa 1993
*EM-hopeat joukkue- ja parikisassa 1997
*EM-pronssia Masters 1997
*Joukkueiden Eurooppa Cupin hopea 1996
*SM kulta 2002
*SM-parikulta 2011 
*Vuokatti X-Perience voitto 2008
*World Masters voitto 2005

## Tunnustukset
*Hopeinen pelaajaneula n:o 158 (myönnetty 01.06.1993)
*Kultainen pelaajaneula n:o 81 (myönnetty 30.06.1993)
*Kultainen neula kultaisin lehvin n:o 39 (myönnetty 09.09.1996)

## Lähteet
Ardennienajokoira

**Ardennienajokoira** on belgialais–ranskalainen koirarotu, joka jalostettiin nykyiseen muotoonsa Saksassa. FCI ei ole tunnustanut sitä, mutta *Verein Ardennenbracke e.V*:n julkaiseman rotumääritelmän mukaan se kuuluisi luokitukseltaan ryhmän 6 (Ajavat ja jäljestävät koirat) alajaostoon 1.2 eli Keskikokoisiin ajokoiriin.

## Ulkomuoto
Ardennienajokoira on lyhyt- ja sileäkarvainen, keskikokoinen ajokoira. Sallitut värit ovat musta punaruskein merkein (black & tan); kauriinpunainen, jossa tulee olla musta satula (selän peittävä kuvio) tai mantteli (satulaa laajemmas ulottuva musta alue); yksivärinen musta; tai tiikeriraitainen (brindle). Urosten säkäkorkeus on 53–62&nbsp;cm ja narttujen 46–57&nbsp;cm, paino vaihtelee sukupuolesta riippumatta 32–44 kg&nbsp;välillä, joskin urosten keskiarvoksi on määritelty 33 kg ja narttujen 20 kg.

## Luonne ja käyttäytyminen
Ardennienajokoira on rauhallinen, voimakasluonteinen, tarkkavainuinen ja ystävällinen. Se on perheelleen omistautunut ja pitää lapsista. Sillä on voimakas metsästysvietti ja kauaskantoinen ääni.

## Alkuperä
Ajanlaskun alussa Loiren ja Rhônen alueille asettuneet keltit toivat mukanaan Keski-Eurooppaan erityisen tehokkaan metsästyskoiran, joka kykeni jäljittämään riistaa erinomaisen vainunsa avulla tehokkaammin kuin paikalliset ajokoirat. Nämä koirat edustivat joko kelttienvinttikoiraa tai tästä kehittynyttä ajokoirien kantarotua nimeltä *sergusie*. Belgian Ardenneilla eläneet munkit jalostivat niistä Keskiajan alkupuolella suurriistaa ajavan hubertuksenajokoiran, josta tuli suosittu myös muissa maissa ja joka tunnetaan nykyisin mm. vihikoiran kantarotuna. Hubertuksenajokoiran alkuperäisimpänä tyyppinä pidetään ”ardennenbracke”-muunnosta, jonka nykyinen muoto tämän päivän ardennienajokoira on. Myös sukupuuttoon kuollut ardennienbassetti lienee joko läheistä sukua jälkimmäiselle tai vaihtoehtoisesti jopa sen edeltäjä.

Nykyisen rodun systemaattinen kasvatus alkoi vuonna 1989 Saksassa, minkä vuoksi rotumääritelmä tunnustaa alkuperämaaksi ainoastaan Saksan. Vuonna 2009 perustettiin ensimmäinen rotujärjestö, *Verein Ardennenbracke e.V*, joka julkaisi ensimmäisen rotumääritelmän 11. heinäkuuta 2011.

## Lähteet

## Aiheesta muualla
*Rotumääritelmä
Pitch Perfect

**Pitch Perfect** on vuonna 2012 ensi-iltansa saanut Jason Mooren ohjaama elokuva. Sen pääosissa ovat Anna Kendrick, Anna Camp, Brittany Snow ja Rebel Wilson. Elokuva perustuu löysästi Mickey Rapkinin romaaniin *Pitch Perfect: The Quest for Collegiate A Cappella Glory*. Elokuvassa a cappella -tyttöryhmä Bardenin yliopistosta kilpailee toisen koulunsa ryhmän kanssa voittaakseen kansainvälisen a cappella -yliopistokilpailun. 

Elokuvan jatko-osa *[[Pitch Perfect 2]]* sai ensi-iltansa vuonna 2015 ja kolmas osa ''Pitch Perfect 3'' vuonna 2017. 

Elokuva voitti MTV Movie Awards -palkinnot parhaasta musikaalisesta hetkestä ja parhaasta läpimurron tehneestä esiintyjästä (Rebel Wilson). Teen Choice Awards -palkintogaalassa elokuva voitti neljä palkintoa: paras komediaelokuva, paras naisnäyttelijä komediaelokuvassa (Rebel Wilson), paras miesnäyttelijä komediaelokuvassa (Skylar Astin) sekä paras elokuvapahis (Adam DeVine).

## Näyttelijät

## Lähteet

## Aiheesta muualla
*
Iloosh Khoshabe

**Iloosh Khoshabe** (1932 Urmia – 17. huhtikuuta 2012 Teheran) oli assyrialaissyntyinen iranilainen kehonrakentaja ja elokuvanäyttelijä. Hänet tunnetaan myös taiteilijanimillä *Richard Lloyd*, *Rod Flash* ja *Ilush*.

Iranin kehonrakennusmestaruuden 16-vuotiaana voittanut Iloosh teki ensimmäisen roolinsa iranilaiseen legendaan perustuvassa elokuvassa *[[Amir Arsalan-e namdar]]* vuonna 1954. Hän työskenteli showpainijana Yhdysvalloissa ja siirtyi 1960-luvun alussa Italiaan, jossa hän esiintyi useissa peplum-elokuvissa kuten *[[Vulcano, figlio di Giove]]* (1962) ja *[[Herkules, Simson ja Odysseus]]* (*Ercole sfida Sansone*, 1963). Ilooshin näyttelijänura jatkui Italiassa ja Iranissa aina 1990-luvulle saakka.

## Elokuvia
* *[[Amir Arsalan-e namdar]]*, 1955
* *[[Vulcano, figlio di Giove]]*, 1962
* *[[Le sette fatiche di Alì Babà]]*, 1962
* *[[Gli invincibili fratelli Maciste]]*, 1964

## Lähteet

## Aiheesta muualla
* Internet Movie Database: Iloosh Khoshabe
Yleisurheilun maailmanmestaruuskilpailut 2013 – miesten keihäänheitto

**Miesten [[keihäänheitto]]** oli yksi **[[Yleisurheilun maailmanmestaruuskilpailut 2013|yleisurheilun maailmanmestaruuskilpailujen 2013]]** lajeista. Kilpailun karsinta kilpailtiin 15. elokuuta ja loppukilpailu käytiin 17. elokuuta, Lužnikin stadionilla, Moskovassa, Venäjällä.

## Ennätykset
Ennen kilpailua ennätykset olivat seuraavat:

## MM-rajat
MM-kilpailuihin päästääkseen tuli ylittää A-raja (83,50) tai B-raja (81,00).

## Aikataulu

Kaikki ajat ovat paikallista aikaa (UTC+4)

## Tulokset

### Karsinta
Karsintaraja oli 82,50 metriä (Q), mutta vähintään 12 parasta finaaliin (q).

### Loppukilpailu
Lähde: IAAF

Alun perin viidenneksi sijoittunut Roman Avramenko antoi loppukilpailun jälkeen positiivisen dopingnäytteen ja hänet hylättiin.

## Lähteet

## Aiheesta muualla
* Ylen Elävä arkisto: Hopia ei ollut häpiä, kun Pitkämäki kisasi toipilaana Moskovassa
Tuho Torvinen

**Ville ”Tuho” Torvinen** (s. 2. kesäkuuta 1983) on suomalainen showpainija.

## Ura
Torvinen aloitti uransa Suomen showpainipiireissä Pro Wrestling Finlandia -promootiossa aluksi toimien kehäkuuluttajana PWF:n tapahtumissa MayDay II (7.5.2005) ja New Blood (18.6.2005).

Painijana Torvinen debytoi 30.6.2005 Parolan panssariprikaatin kotiutusjuhlassa järjestetyssä tapahtumassa yhdessä Suomi-Pojan kanssa StarBuck "The Canadian Rebel" vastaan. Ottelu päättyi Torvisen ja Suomi-Pojan voittoon.

Torvinen voitti Suomenmestaruuden (FCF Finnish Heavy Weight Championship) Helsingissä 22.9.2013 King Kong Karhulaa vastaan.

## Ottelutilasto
Tuho Torvisen ottelut kronologisessa päivämääräjärjestyksessä. Voittaja (=Torvinen voittanut) merkitty vihreällä pohjalla, voittaja (=Torvinen hävinnyt) merkitty punaisella pohjalla.

### 2005

### 2006

PWF:n lopetettua toimintansa elokuussa 2006, Torvinen siirtyi monen muun painijan tapaan PWF:n raunioiden päälle perustettuun promootioon, joka tunnetaan nimellä Fight Club Finland. Torvinen kuuluu edelleen FCF:n cardiin.

### 2007

### 2008

### 2009

### 2010
Poissa.

### 2011

### 2012

### 2013

### 2014

Lähteenä ottelustatistiikoissa on käytetty Torvisen omaa listausta käydyistä otteluista. Verkkodokumenttilähteet on merkitty mikäli mahdollista.

## Muuta
Torvisen tunnusmusiikkina on Turmion Kätilöt -yhtyeen kappale "Teurastaja".

Erityispiirteenä Torvisella on laaja ja uskollinen kannattajakunta, joka kutsuu itseään "Tuhon klaaniksi". Klaani on ollut näyttävästi esillä useissa painitapahtumissa sekä pukeutumisen että äänekkään kannustuksen puolesta. Klaani on ollut mukana painitapahtumissa aivan Tuhon uran alkuhetkistä lähtien ja kasvanut jatkuvasti.

## Lähteet

## Aiheesta muualla
* Fight Club Finland
* Tuho Torvisen Fight Club Finland -profiilisivu 
* Fight Club Finland YouTubessa
Aleksandr Svitov

**Aleksandr Nikolajevits Svitov** (s. 3. marraskuuta 1982) on venäläinen entinen jääkiekkoilija. Svitov pelasi valtaosan urastaan Venäjällä, mutta myös kolme kautta NHL-liigassa. Hän saavutti urallaan KHL-liigan mestaruuden kausilla 2010–2011 ja 2017–2018, sekä Venäjän maajoukkueessa nuorten maailmanmestaruuden 2002 ja MM-kultaa vuonna 2012.

Avangard Omskissa uransa aloittanut Svitov oli ensimmäisen kierrosken kolmas varaus vuoden . Häntä pidetään yhtenä kaikkien aikojen epäonnistuneimpana NHL-varauksena. Svitov pelasi hänet varanneessa Tampa Bay Lightningissa vajaa kaksi kautta, kunnes hänet myytiin Columbus Blue Jacketsiin. Hän palasi Omskiin kaudella 2005–2006.

Svitov siirtyi kaudeksi 2010–2011 Salavat Julajev Ufaan, jossa hän pelasi kolme kautta. Seuraavat viisi vuotta hän edusti Ak Bars Kazania. Kauden 2019–2020 hän edusti Lokomotiv Jaroslavlia. Svitov pelasi vielä kaudella 2020–2021 yhdeksän ottelua VHL-liigan Omskije Kryljassa.

## Lähteet
Henrik Gustafsson

**Pehr Henrik Gustafsson** (8. heinäkuuta 1934 Maarianhamina – 9. lokakuuta 2024) oli ahvenanmaalainen virkamies. Hän oli Ahvenanmaan maakuntapäivien sihteeri 1973–1982 ja Ahvenanmaan maaherra 1982–1999.

Gustafsson syntyi opettajaperheeseen ja tuli ylioppilaaksi Ahvenanmaan lyseosta vuonna 1953, jonka jälkeen opiskeli oikeustieteitä Helsingissä. Tutkinnon suorittamisen jälkeen hän palasi Ahvenanmaalle vuonna 1960 ja toimi siellä maakuntahallituksessa. Eläköidyttyään maaherran toimesta vuonna 1999 hänet valittiin Ahvenanmaan Kulttuurisäätiön presidentiksi, jossa hän toimi 12 vuoden ajan.

## Lähteet
Kotipäästäinen

**Kotipäästäinen** eli **puutarhapäästäinen** (*Crocidura suaveolens*) on päästäislaji.

## Tuntomerkit
Kotipäästäisellä on hoikka ruumis, pienet silmät, lyhyet pyöreät korvat, lyhyet jalat, ohut häntä ja tuuhea turkki.

## Levinneisyys
Kotipäästäistä tavataan Etelä- ja Keski-Euroopassa, Lähi-idässä ja Keski- ja Itä-Aasiassa. Se on luokiteltu elinvoimaiseksi, koska se on yleinen ja laajalle levinnyt laji, eikä sillä ole merkittäviä uhkia. Levinneisyysalueensa länsiosissa kotipäästäinen on harvinainen, mutta idempänä se on yleinen.

## Lähteet
Petteri Jouste

**Sami Petteri Jouste** (s. 1961) on suomalainen yleisurheiluvalmentaja. Hän toimi vuosina 2001–2016 Suomen Urheiluliitossa pikajuoksujen lajivalmentajana.

Jouste on toiminut ammattivalmentajana vuodesta 1989. Hän on valmentanut muun muassa Sisko Hanhijokea, Johanna Mannista, Hanna-Maari Latvalaa, Minna Laukkaa, Otto Ahlforsia, Nooralotta Neziriä ja Kimmo Haapasaloa.

## Lähteet
Luettelo Belizen lentoyhtiöistä

Tämä on **luettelo [[lentoyhtiö]]istä**, jotka operoivat tai ovat operoineet Belizessä.

## Nykyiset lentoyhtiöt

## Entiset lentoyhtiöt

## Katso myös
* Luettelo lentoyhtiöistä

## Lähteet
Eric Gustafsson

**Eric Herman Gustafsson** (23. joulukuuta 1920 – 6. kesäkuuta 1991) oli suomalainen näyttelijä ja teatteriohjaaja. Hän oli Helsingissä Ruotsalaisen teatterin näyttelijä vuodesta 1943 ja ohjaaja vuodesta 1965. Häntä pidettiin taitavana luonneosien näyttelijänä, ja hän esiintyi myös kuunnelmissa ja televisionäytelmissä sekä Teuvo Tulion ohjaamassa elokuvassa *[[Intohimon vallassa]]* sekä suomen- että ruotsinkielisessä versiossa.

Gustafsson sai Pro Finlandia -mitalin vuonna 1979.

Hänen puolisonsa oli Helené Hagelstam-Gustafsson.

## Filmografia
* *[[Intohimon vallassa]]* 1947 (Paavo Iso-Ylitalo)

## Lähteet
Rebel Wilson

**Rebel Melanie Elizabeth Wilson** (s. 2. maaliskuuta 1980 Sydney) on australialainen näyttelijä, käsikirjoittaja ja koomikko. Hänet tunnetaan muun muassa rooleistaan elokuvissa *[[Pitch Perfect]]* ja *[[Morsiusneidot]]*. Wilson näytteli myös pääroolia luomassaan televisiosarjassa *[[Super Fun Night]]*.

## Tausta
Wilson kasvoi Sydneyn esikaupunkialueella. Hänen vanhempansa kasvattavat ammatikseen koiria. Hänen etunimensä Rebel on peräisin vanhempien häissä laulaneelta tytöltä, kolmas nimi Elizabeth puolestaan viittaa kuningatar Elisabet II:een. Wilson varttui Kenthurstin, Parramattan ja Castle Hillin kaupunginosissa. Hänellä on kaksi siskoa, Liberty ja Annaleise (Annachi) sekä veli Ryot.

Wilson tutustui näyttelemiseen ensimmäistä kertaa 14-vuotiaana, kun hänen äitinsä vei hänet teatterikurssille, jotta hän pääsisi yli ujoudestaan. Ammattivaihtoehtona Wilson kiinnostui näyttelemisestä kuitenkin vasta peruskoulun jälkeen matkustaessaan vuonna 1998 Rotary-järjestön nuorisolähettiläänä eteläisessä Afrikassa: sairastuttuaan malariaan hän näki unen itsestään Oscar-palkittuna näyttelijänä.

Palattuaan Australiaan Wilson aloitti opintonsa Uuden Etelä-Walesin yliopistossa, mutta liittyi myös Australian Theatre for Young Peopleen ja työskenteli vapaaehtoisena Sydneyn teattereissa. Hän valmistui yliopistosta vuonna 2009.

## Yksityiselämä
Wilson on homoseksuaali ja naimisissa koru- ja vaatesuunnittelija Ramona Arguman kanssa. Pari sai sijaissynnyttäjän avulla lapsen syksyllä 2022.

## Filmografia

## Lähteet

## Aiheesta muualla
*
Töyhtödrongo

**Töyhtödrongo** (*Dicrurus forficatus*) on drongojen heimoon kuuluva varpuslintu.

## Levinneisyys
Töyhtödronoga tavataan Komoreilla ja Madagaskarissa. Sen on kuvattu olevan yleinen, ja se on luokiteltu elinvoimaiseksi.

## Lähteet
Jimmie Lunceford

**James Melvin ”Jimmie” Lunceford** (6. kesäkuuta 1902 – 12. heinäkuuta 1947) oli yhdysvaltalainen jazzsaksofonisti ja orkesterinjohtaja swing-aikakaudella.

## Elämä ja ura
Lunceford syntyi Fultonissa Mississippin osavaltiossa. Perheen asuessa Denverissä Jimmie aloitti musiikinopiskelun Wilberforce J. Whitemanin, orkesterinjohtaja Paul Whitemanin isän johdolla. Lunceford soitti alttosaksofonia jo kouluaikoina viulisti George Morrisonin orkesterissa. High schoolin jälkeen Lunceford jatkoi opintoja Fisk Universityssä.

Vuonna 1927 Lunceford toimi liikunnanopettajana Memphisissä ja perusti kouluun kaupungin ensimmäisen kouluyhtyeen, jonka mimi oli aluksi The Chickasaw Syncopators, mutta muuttui pian muotoon Jimmie Lunceford Orchestra. Yhtye teki ensilevytyksensä 1929 ja pitkän kiertueen jälkeen sai kiinnityksen yhtenä ensimmäisistä mustista esiintyjistä valkoisen yleisön täyttämälle Cotton Clubille New Yorkin Harlemissa. Luncefordin huumoripitoinen ohjelmisto sopi paikaan hyvin, ja yhtye tuli tunnetuksi tiukasta yhteissoitostaan ja kaksijakoisesta ”Lunceford two-beatistä” tavallisen nelijakoisen rytmin sijasta. Sovituksista vastasi etupäässä trumpetisti Sy Oliver.

Swingin kultakaudella 1930-luvulla Luncefordin orkesteria alettiin pitää täysin Ellingtonin, Earl Hinesin tai Count Basien orkesterien veroisena. Yhtye teki suuren Euroopan-kiertueen 1937, mutta joutui perumaan toisen suunnitellun kiertueen toisen maailmansodan puhjetessa pari vuotta myöhemmin. Orkesteri esiintyi vuoden 1941 elokuvassa *Blues in the Night*.

Heinäkuussa 1947 Lunceford kuoli sydänkohtaukseen esiintymislavalla Oregonissa 45 vuoden ikäisenä. Yhtyeen jäsenet yrittivät pitää kokoonpanoa yllä johtajansa kuoleman jälkeen, mutta yhtye hajosi kahta vuotta myöhemmin. Vuonna 2005 esiintyi Luncefordin orkesterin alkuperäisiä sovituksia soittanut The Jimmie Lunceford Legacy Orchestra North Sea Jazz Festivalilla Alankomaissa. Vuonna 2007 perustettiin Memphisiin The Jimmie Lunceford Jamboree Festival, ja kahta vuotta myöhemmin messinkinen nuottiveistos pystytettiin Luncefordin kunniaksi Memphisin Beale Streetille.
Mayottendrongo

**Mayottendrongo** (*Dicrurus waldenii*) on drongojen heimoon kuuluva varpuslintu.

## Levinneisyys
Mayottendrongoa tavataan kotoperäisenä Mayottella. Sen kannaksi arvioidaan noin 7&nbsp;500 yksilöä. Se on luokiteltu vaarantuneeksi, koska sen levinneisyysalue on pieni ja laji on vähenemässä elinympäristöjen tuhoutumisen vuoksi.

## Elintavat
Mayottendrongo elää metsissä, mieluiten ylemmissä korkeuksissa. Se käyttää ravinnokseen hyönteisiä, erityisesti laulukaskaita. Lajin on havaittu pesivän syys-helmikuussa. Se tekee kuppimaisen pesän kasvinosista puunhaaraan. Munia on yhdestä kolmeen, ja niitä haudotaan 19–21 päivää.

## Lähteet
Mustadrongo

**Mustadrongo** (*Dicrurus macrocercus*) on drongojen heimoon kuuluva varpuslintu.

## Levinneisyys
Mustadrongoa tavataan laajalla alueella Etelä-, Itä- ja Kaakkois-Aasiassa. Lajin maailmanlaajuista populaatiota ei tiedetä, mutta sekä Kiinassa että Taiwanissa arvioidaan pesivän 10&nbsp;000–100&nbsp;000 paria. Mustadrongo on luokiteltu elinvoimaiseksi.

## Lähteet
Hannes Öhman

**Sebasstian Hannes Öhman** (s. 28. marraskuuta 1976 Ahvenanmaa) on suomalainen entinen salibandypelaaja, joka pelasi viimeiseksi Ruotsin Superliigassa Storvreta IBK:ssa. Storvretaa hän edusti vuodesta 2006 vuoteen 2014. Aiemmin hän on pelannut myös Balrog Botkyrka IK:ssa vuosina 1999-2005 ja IBF Falunissa kaudella 2005-06. Hänen kasvattajaseuransa on Viking Åland, Maarianhaminasta ja hän edusti Suomen salibandyliigassa Åland SC:tä ennen siirtoaan Ruotsiin. Pelipaikaltaan Öhman on vasen laitahyökkääjä.

## Lähteet
Jenni Kuosa

**Jenni Lilian Kuosa** (s. 27. elokuuta 1977 Vantaa) on jo aktiiviuransa lopettanut suomalainen golfin pelaaja. Ammattilaisena vuodesta 2004 lähtien pelannut Kuosa ehti pelata Ladies European Tourilla kaikkiaan 124 kilpailua ennen päätöstää vetäytyä kilpakentiltä vuonna 2012. Tämän jälkeen hän on halunnut jakaa vuosien varrella golfissa oppimiaan taitoja ja panostanut opettamiseen.

## Lähteet
Kappeli Sound System

**Kappeli Sound System** on suomalainen kristilliseen pop/jazz musiikkiin keskittynyt yhtye, joka syntyi alun perin Helsingissä Kalliossa sijaitsevan Pyhän Sydämen kappelin messutoiminnan yhteyteen. Vuonna 2006 kappelilla aloitettiin Siionin kannel -messut eli "siikkarimessut" kerran kuukaudessa. Messu toimitetaan perinteisine liturgisine sävelmineen, mutta laulukirjana on evankelisen herätysliikkeen laulukirja *[[Siionin kannel]]*, ja säestäjänä toimii Kappeli Sound System. Vuosien varrella siikkarimessuja on toteutettu säännöllisesti 9–10 messun vuositahdilla, ja vuonna 2012 kappelilla rikkoutui 50 siikkarimessun raja.

Kappeli Sound System -yhtye on palvellut siikkarimessujen lisäksi muun muassa Maata Näkyvissä -festareilla, joilla yhtye on vastannut sekä festarijumalanpalveluksen (2011) että festarimessun (2012) musiikillisesta toteutuksesta. Kappeli Sound System on ollut myös perinteisesti säestyskokoonpanona Radio Dein lähettämässä kappelin joululaulujen illassa. Yhtye on nähty useana vuonna myös Evankelisten musiikkimessujen ja Ruskaretki Raamattuun -tapahtuman messuyhtyeenä.

Yhtyeen toimintaa on alusta saakka koordinoinut Antti Eväsoja, joka myös kirjoittaa yhtyeen sovitukset.

## Kokoonpano

Tämänhetkisessä vakiokokoonpanossa toimivat:

* Riina Halme - laulu
* Aaro Haapaniemi - laulu
* Maria Wilkus - laulu
* Sari Pyykönen - laulu
* Essi Suomela - huilu
* Antti Eväsoja - sähkökitara, sovitukset
* Antti Velin - akustinen kitara
* Pekka Salmi - koskettimet
* Juho Junka - basso
* Heikki Rusama - rummut
* Martti Pyykönen - äänentoisto

## Äänitteet

* Siionin kannel 1 - Adventin ja joulun ajan laulut (Helsingin evankelinen kuoro, Hannu Niemelä, Kappeli Sound System) Sley - Media Oy 2013

## Lähteet
*Siionin kannel -messuja Helsingissä 50 kertaa, SLEY Uutinen 12.10.2012
*www.facebook.com/kappelisoundsystem
*Kappelilla soi pop ja jazz, Sanansaattaja -lehti 42/2012 18.11.2012
### Viitteet
Putkihampaiset

**Putkihampaiset** eli **maasiat** (Tubulidentata) on nisäkkäiden lahko, johon kuuluu vain yksi heimo, **Orycteropodidae** (maasiat). Heimoon luetaan neljä sukua, joista kolme on esihistoriallisia ja neljänteen kuuluu yksi elossa oleva laji, Afrikassa elävä maasika (*Orycteropus afer*).

## Lähteet
Paul Gustafsson

**Paul Verner Erkki Gustafsson** (9. huhtikuuta 1923 Helsinki – 23. maaliskuuta 2002 Helsinki) oli suomalainen diplomaatti, koulutukseltaan lainopin kandidaatti. Hän toimi ulkoministeriön oikeudellisen osaston päällikkönä 1967–1970 ja 1973–1976 ja oli suurlähettiläänä Haagissa 1970–1973, OECD:n edustustossa Pariisissa 1976–1977, alivaltiosihteerinä 1977–1980 ja suurlähettiläänä Tukholmassa 1980–1983.

Hän sai diplomaattisen virka-arvon erikoislähettiläs ja täysivaltainen ministeri vuonna 1968.

Paul Gustafssonin vanhemmat olivat jääkärikenraalimajuri Verner Gustafsson ja oopperalaulaja Greta von Haartman.

## Teoksia
* *Tie Dubrovkaan*. Kirjayhtymä, Helsinki 1987. .
* *Suurta unta*. Kirjayhtymä, Helsinki 1992
* *Koulupoika, korpraali, konsuli*. Kirjayhtymä, Helsinki 1995
* *Ritarikadun renki*. Kirjayhtymä, Helsinki 1999

## Lähteet

## Kirjallisuutta
* Mansala, Arto – Suomi, Juhani (toim.): *Suomalainen diplomaatti: Muotokuvia muistista ja arkistojen kätköistä*. Suomalaisen Kirjallisuuden Seuran toimituksia 941. Helsinki 2003. 

## Aiheesta muualla
*
Operaatio Herkules

**Operaatio Herkules** (, ) oli Saksan ja Italian suunnitelma Maltan valtaamiseksi toisessa maailmansodassa. Valtauksen tarkoitus olisi ollut turvata akselivaltojen huoltoreitit Italiasta Pohjois-Afrikkaan. Suunnittelu alkoi 29.–30. huhtikuuta 1942, jolloin Saksan ja Italian sodanjohdot keskustelivat operaation toteutuksesta. Erwin Rommel kannatti operaatiota, mutta Hermann Göring vastusti sitä laskuvarjojoukkojen Kreetan taistelussa kärsimien tappioiden vuoksi. Operaatio oli tarkoitus toteuttaa heinäkuussa 1942, mutta maltalaisten puolustustaistelu saarron aikana ja akselivaltojen kärsimät tappiot Pohjois-Afrikan rintamalla johtivat suunnitelman hylkäämiseen marraskuussa 1942.
Luettelo Beninin lentoyhtiöistä

Tämä on **luettelo [[lentoyhtiö]]istä**, jotka operoivat tai ovat operoineet Beninissä.

## Nykyiset lentoyhtiöt

## Entiset lentoyhtiöt

## Katso myös
* Luettelo lentoyhtiöistä

## Lähteet
Senso

**Senso** on Luchino Viscontin ohjaama, vuonna 1954 valmistunut historiallinen melodraama, joka perustuu Camillo Boiton samannimiseen pienoisromaaniin. Pääosissa Italian yhdistymisen aikaan sijoittuvassa rakkaustarinassa ovat Alida Valli ja Farley Granger. Myöhemmin itsenäisinä elokuvantekijöinä tunnetuiksi tulleet Franco Zeffirelli ja Francesco Rosi toimivat kuvauksissa Viscontin apulaisina. 

Vuonna 1979 *Senso* pääsi mukaan suomalaiskriitikoiden kokoamalle sadan tärkeimmän elokuvan listalle. *Uuden Suomen* Heikki Eteläpään mukaan se on vertaistaan hakeva romanttinen melodraama 1800-luvulta, italialaisten patrioottien ja Pohjois-Italian itävaltalaisten miehittäjien välisistä konflikteista sekä yksilöllisestä kavaluudesta ja rakkaudesta.

## Juoni
Elokuva alkaa Venetsiassa sijaitsevasta, legendaarisesta La Fenicen oopperatalosta, jossa esitetään Verdin oopperaa *[[Trubaduuri]]*. Vuosi on 1866, eräs yhtenäisen Italian synnyn tärkeistä merkkipaaluista. Historiallista kehitystä vasten seurataan kreivitär Livia Serpierin kohtaloa palavan, mutta perustaltaan epäsuhtaisen intohimon kourissa.

## Rooleissa

## Lähteet

## Aiheesta muualla
Kirjoitus Luchino Viscontin elokuvista – mukaan lukien Senso (1954) – Kansallisen audiovisuaalisen arkiston sivuilla
Leena Gustavson

**Leena Gustavson** (s. 7. kesäkuuta 1954) on suomalainen tanssija-koreografi. Hän oli Suomen Kansallisoopperan tanssija 1971–1979 ja kuului baletin kokeelliseen ryhmään 1978–1979. Hän on vieraillut monissa tanssiryhmissä, muun muassa Tanssiteatteri Rollossa ja tehnyt koreografioita.

Gustavson on saanut tanssitaiteen valtionpalkinnon 2005  ja hänelle myönnettiin taiteilijaeläke 2015.

Gustavsonin puoliso on muusikko Jukka Gustavson, jonka kanssa hän on tehnyt yhteistyötä.

## Lähteet
Conseslus Kipruto

**Conseslus Kipruto** (s. 8. joulukuuta 1994) on kenialainen estejuoksija.

Kipruto voitti 3 000 metrin estejuoksussa olympiakultaa Rio de Janeirossa 2016 ajalla 8.03,28 ja maailmanmestaruuden Lontoossa 2017 ajalla 8.14,12. Hän uusi maailmanmestaruutensa Dohassa 2019, jossa kukisti Etiopian Lamecha Girman yhden sadasosasekunnin erolla. Kipruto saavutti estejuoksussa hopeaa Moskovan MM-kilpailuissa 2013 ja Pekingin MM-kilpailuissa 2015. Molemmilla kerroilla hän hävisi ainoastaan maanmiehelleen, matkan moninkertaiselle olympiavoittajalle ja maailmanmestarille Ezekiel Kemboille. Eugenen MM-kilpailuissa 2022 Kipruto saavutti MM-pronssia.

Kipruto voitti Gold Coastin Kansainyhteisön kisoissa 2018 kultaa ajalla 8.10,08. Hän voitti Afrikan-mestaruuden Asabassa 2018 ajalla 8.26,38. Hän voitti Timanttiliigan kokonaiskilpailun estejuoksussa vuonna 2013. Ennätyksensä 8.00,12 Kipruto juoksi Timanttiliigan osakilpailussa Birminghamissa kesäkuussa 2016.

Kipruto voitti 2 000 metrin estejuoksussa alle 18-vuotiaiden maailmanmestaruuden Lillessä 2011 ja 3&nbsp;000&nbsp;metrin estejuoksussa alle 20-vuotiaiden maailmanmestaruuden Barcelonassa 2012.

## Henkilökohtaiset ennätykset
Lähde: IAAF
* 1 500 metrin juoksu: 3.39,57 (2013)
* 3 000 metrin juoksu: 7.44,09 (2012)
* 3 000 metrin estejuoksu: 8.00,12 (2016)

## Lähteet

## Aiheesta muualla
Direktiivi 95/46/EY

**Direktiivi 95/46/EY** eli **tietosuojadirektiivi** oli Euroopan unionin (EU) direktiivi, joka sääteli henkilötietojen käsittelyä ja liikkuvuutta EU:n alueella. Sillä suojattiin kansalaisten henkilötietoja, ja se takasi kansalaisille tietosuojaan liittyviä oikeuksia, kuten oikeuden saada pääsyn itseään koskeviin tietoihin, muokata omia tietojaan, korjata virheelliset tiedot ja poistaa/poistattaa henkilötiedot. 

Tietosuojadirektiivi oli keskeinen osa yksityisyyden suojaa ja ihmisoikeuksia koskevaa EU-tasoisessa lainsäädännössä. Euroopan komissio antoi 25. tammikuuta 2012 lainsäädäntöehdotuksen uudesta tietosuoja-asetuksesta. Uusi yleinen tietosuoja-asetus tuli voimaan 25. toukokuuta 2018, ja samalla vanha tietosuojadirektiivi tuli kumotuksi.

Tietosuojadirektiivi pohjautui OECD:n vuonna 1980 antamiin seitsemään ohjeistavaan tukipylvääseen koskien ihmisten oikeutta omaan yksityisyyteen ja sen mahdollisiin rajoihin. Nämä seitsemän ohjetta olivat:

* Ilmoitus - asianomaisille on kerrottava, jos heidän tietojaan kerätään
* Tarkoitus - tietoja saa käyttää vain ennalta ilmoitettuun tarkoitukseen
* Suostumus - tietoja ei saa paljastaa ilman asianomaisen suostumusta
* Turvallisuus - kerättyjen tietojen tulee olla turvassa mahdollisilta väärinkäytöksiltä
* Tiedonanto - asianomaisilla oltava tieto, kuka heidän tietojaan kerää
* Pääsy - asianomaisilla oltava oikeus tarkastella omia tietojaan ja tarvittaessa tehdä muutoksia virheellisiksi kokemiinsa tietoihin
* Vastuu - asianomaisilla tulee olla oikeus hakea muutosta, mikäli kokevat heidän tiedoistaan vastuussa olevan tahon jättäneen noudattamatta näitä periaatteita

Kaikki seitsemän periaatetta sisällytettiin EU:n asettamaan direktiiviin, vaikka entuudestaan lainsäädännöt vaihtelivat suuresti Euroopan valtioiden välillä. Direktiivi tuli voimaan vuoden 1995 yleissopimuksen myötä ja allekirjoittaneet maat velvoitettiin tarvittaessa muuttamaan lainsäädäntöään direktiivin mukaisesti.

## Katso myös
* Yksityisyys

## Lähteet
Victor Malmström

**Victor Malmström** (s. 8. helmikuuta 1991) on suomalainen alppihiihtäjä. Urheilu-urallaan hän edusti GrIFK Alpinea. Hän nousi Suomen maajoukkueryhmään syksyllä 2010. 

Malmström oli nuorten MM-kilpailuissa suurpujottelun viides vuonna 2010 ja kymmenes vuonna 2011 sekä alppiyhdistetyssä kymmenes 2009. Hän voitti pujottelussa Suomen-mestaruuden 2010 ja sai hopeaa 2011. Euroopan cupissa hän voitti kaudella 2012–2013 suurpujottelun Levillä ja oli samassa lajissa toinen Les Menuires'sa ja Soldeussa.

Malmström kärsi useista polven loukkaantumista ja lopettikin polvivammojen vuoksi uransa vuonna 2018.

## Lähteet
Kainalojuttu

**Kainalojuttu** on journalismissa käytetty termi, jolla tarkoitetaan varsinaisesta pääartikkelista erotettua ja kuitenkin aiheeseen liittyvää osioita. Kyseessä voi olla joko kirjoittajan oma kommentti aiheeseen liittyen tai lyhyt tietoisku artikkelin varsinaisesta aiheesta. Kainalojuttu sijoitetaan yleensä selvästi erilleen varsinaisesta kirjoituksesta esimerkiksi laatikoinnin tai muun vastaavan tehostekeinon avulla.

## Lähteet
Ahti Toivanen

**Ahti Toivanen** (s. 5. tammikuuta 1990 Polvijärvi) on suomalainen ampumahiihtäjä. Hän edustaa Kontiolahden Urheilijoita, ja hänen valmentajanaan toimii Anatoli Hovantsev.

Toivanen on voittanut useita SM-tason mitaleita aikuisten ja junioreiden sarjoissa. Kansainvälisissä kisoissa hänen parhaat saavutuksensa ovat vuonna 2011 nuorten MM-kisojen pikamatkan neljäs sija sekä samoissa kisoissa normaalimatkan seitsemäs sija. Hän on osallistunut aikuisten MM-kisoihin vuosina 2011, 2012, 2013 ja 2015 sekä Sotšin olympialaisiin 2014.

Ampumahiihdon maailmancupissa Toivanen kilpaili ensimmäisen kerran kaudella 2009–2010 ollen Kontiolahdella pikakilpailun 90:s. Hänen paras sijoituksensa on 33:s pikakilpailussa Östersundissa kaudella 2012–2013.

Toivanen on opiskellut matematiikkaa ja fysiikkaa Itä-Suomen yliopistossa. Hänen sisarensa Laura Toivanen on myös ampumahiihtäjä.

## Lähteet
Anton Alén

**Anton Alén** (s. 3. kesäkuuta 1983 Helsinki) on suomalainen ralliautoilija. Alén ajoi vuosien 2005 ja 2009 välillä ajamaan seitsemän rallin MM-sarjan osakilpailua ensin Mitsubishin ja myöhemmin Fiatin autoilla. Hänen paras sijoituksensa on 11. sija Suomen MM-rallista vuonna 2006, jolloin hän ajoi N-ryhmän voittoon Subarulla Imprezalla. IRC-rallisarjassa Alén sijoittui parhaimmillaan viidenneksi kaudella 2008. Hänen ainoa voittonsa sarjasta tuli kaudella 2007, jolloin hän voitti Venäjän rallin. Toistaiseksi viimeiset rallikilpailunsa Alén ajoi vuonna 2009.

Anton Alénin isä on ralliautoilija Markku Alén ja veli näyttelijä Andrei Alén.

## Lähteet

## Aiheesta muualla
Vesa Kallio (moottoriurheilija)

**Vesa Kallio** (s. 6. syyskuuta 1980 Valkeakoski) on suomalainen ratamoottoripyöräilijä. Hän on kilpaillut vuodesta 2003 lähtien ammatikseen 125cc-luokassa sekä 250cc-luokassa. Hän on ajanut vuodesta 2005 lähtien Supersport-luokassa.

Hän on ajanut Aprilian, Yamahan, Hondan ja Suzukin pyörillä.

Myös hänen nuorempi veljensä, Mika Kallio, on tunnettu suomalainen moottoripyöräilijä.

## Lähteet
White House Down

**White House Down** on vuonna 2013 ensi-iltansa saanut Roland Emmerichin ohjaama toimintaelokuva. Sen pääosissa ovat Channing Tatum ja Jamie Foxx.

## Näyttelijät

## Lähteet

## Aiheesta muualla
*
Jekaterina Koneva

**Jekaterina Koneva** (, s. 25. syyskuuta 1988) on venäläinen kolmiloikkaaja.

Koneva voitti MM-hopeaa kotiyleisönsä edessä vuonna 2013 Moskovassa kolmiloikan loppukilpailussa tuloksella 14,81&nbsp;m. Pekingin MM-kilpailuissa 2015 hän oli seitsemäs. Hän sai EM-hopeaa Zürichissä 2014 tuloksella 14,69&nbsp;m. Hän voitti sisäratojen maailmanmestaruuden Sopotissa 2014 tuloksella 14,46&nbsp;m ja sisäratojen Euroopan-mestaruuden Prahassa 2015 tuloksella 14,69&nbsp;m. Universiadeissa hän on voittanut kultaa 2011, 2013 ja 2015.

Koneva oli dopingin vuoksi kahden vuoden kilpailukiellossa 23.3.2007–22.3.2009.

## Henkilökohtaiset ennätykset
Lähde: IAAF, Tilastopaja
;Ulkoradat
* Kolmiloikka: 15,04 (2015)
* Pituushyppy: 670 (2011)

;Sisäradat
* Kolmiloikka: 14,69 (2015)
* Pituushyppy: 682 (2015)
* 60 metrin juoksu: 7,39 (2007)

## Lähteet
ISA-tunnus

**ISA-tunnus** (, lyh. ISA) eli **Kansainvälinen pyörätuolisymboli** on merkki, joka koostuu sinisestä tai vaihtoehtoisesti mustasta neliöstä, jonka keskelle on tyylitelty valkoisella värillä pyörätuolia käyttävä henkilö. Tunnusta voidaan käyttää myös peilikuvana.  Merkki määrittyy kansainvälisen standardin ISO 7001:n mukaisesti. Tunnuksen tekijänoikeuksien haltija on kansainvälisen Rehabilitation International (RI) -järjestön alainen Teknisten apuvälineiden ja liikuntaesteettömyyden komissio (ICTA), mutta symboli on vapaasti käytettävissä.  Alun perin tunnuksen suunnitteli Susanne Koefoerd vuonna 1968 ICTA:n pyynnöstä. Karl Montan muokkasi merkistä nykyisin käytössä olevan version lisäämällä hahmolle pään.

ISA-tunnus symboloi palvelua tai tilaa, jota pyörätuolia käyttävän tai muulla tavoin vammaisen henkilön on mahdollista hyödyntää esteettömästi. Tunnus esiintyy muun muassa liikuntarajoitteisille tarkoitettujen parkkipaikkojen, sisäänkäyntien sekä WC-tilojen yhteydessä. Universaalissa suunnittelussa pyritään ottamaan huomioon jokaisen tarpeet. Kyseisen suunnitteluideologian periaatteita noudattamalla tavoitellaan tilannetta, jossa kyseistä tunnusta tai muita samankaltaisia merkkejä ei tarvittaisi, vaan jokaisella olisi yhdenvertainen mahdollisuus toimia samoissa rakennetuissa ympäristöissä ja käyttää samoja palveluita ja tuotteita.

ISA-tunnuksen Unicode-merkkikoodi on  U+267F, joka tuottaa merkin &#x267F;. Symboli sisältyy DejaVu Sans -kirjasintyyppiin.

## Uudelleensuunniteltu ISA-tunnus

Yhdysvaltalaiset Sara Hendren ja Brian Glenney perustivat vuonna 2009 projektin nimeltä *The Accessible Icon Project* uudistaakseen ISA-tunnuksen. Joidenkin vammaisten oikeuksien liikkeen edustajien mukaan vanha merkki kuvastaa passiivisuutta ja symbolin fokus on pyörätuolissa henkilön sijaan. Projektin tavoitteena on kansainvälistää uudistettu tunnus. Useat vammaisjärjestöt ympäri maailmaa kannattavat uuden tunnuksen käyttöönottoa.

## Lähteet

## Aiheesta muualla

*  
* The Accessible Icon Project
Työvoima

**Työvoimalla** tarkoitetaan kaikkia niitä 15–74-vuotiaita henkilöitä, jotka ovat aktiivisesti työmarkkinoiden käytettävissä. Työvoima jaetaan työttömiin ja työssäkäyviin. Koululaisia, opiskelijoita ja eläkeläisiä ei yleensä lasketa kuuluvaksi työvoiman piiriin.

Kansainvälisissä vertailuissa kuitenkin **työikäisiksi** lasketaan yleensä vain 15–64-vuotiaat. Tilastokeskus määrittelee työikäiseksi väestöksi 15–74-vuotiaat.

## Lähteet

## Aiheesta muualla
Teriyaki

**Teriyaki** eli **terijaki** () on japanilaisessa keittiössä käytetty ruoanvalmistusmenetelmä, jossa ruoan raaka-aineet marinoidaan soijapohjaisella kastikkeella ennen paistoa. Tällä tavoin ruokaan saadaan muodostettua kiiltävä pinta. *Teriyaki* merkitsee ’kiiltävästi paistettua’. 

Soijan lisäksi teriyaki-marinadi sisältää myös sakea tai miriniä. Siihen voidaan lisätä myös tuoretta inkivääriä ja valkosipulia.

## Lähteet

## Aiheesta muualla
Markus Eurén

**Markus Eurén** (s. 19. huhtikuuta 1978) on suomalainen muusikko, jonka instrumentti on kosketinsoittimet. Parhaiten hänet tunnetaan Moonsorrow-yhtyeen kosketinsoittajana. 

## Lähteet

## Aiheesta muualla
* Markus Eurén Encyclopaedia Metallumissa
Pasi Sipilä

**Pasi Sipilä** (s. 3. maaliskuuta 1977) on suomalainen muusikko, jonka instrumentti on kitara. Parhaiten hänet muisteaan toimimisestä vuosina 1992-2010 Charonin kitaristina. Vuodesta 2005 lähtien hän on soittanut kitaraa myös vihantilaisessa Noheva-yhtyeessä.

## Lähteet